BBC Hausa - News - Ma'aikatan Argentina za su fice daga jirginta da aka kama a Ghana
Ma'aikatan Argentina za su fice daga jirginta da aka kama a Ghana
An sabunta: 21 ga Oktoba, 2012 - An wallafa a 07:10 GMT
Wani jirgin ruwan Argentina
Kasar Argentina ta umurci ma'aikatanta sama da dari uku su fice daga cikin wani jirgin ruwa da ake horas da mayakan ruwa wanda hukumomi suka kwace a kasar Ghana.
Matukin jirgin ruwan da wasu tsirarun ma'aikata ne kawai za su rage a cikin jirgin ruwan.
Ma'aikatar harkokin wajen kasar ta Argentina ta ce an keta hakkokin ma'aikatan jirgin ruwan bayan wani alkali a kasar Ghana ya ki amincewa a zuba wa jirgin ruwan mai - wanda ake bukata don sanyaya abinci da kuma amsa sakonnin gaggawa a cikin jirgin.
An kwace jirgin ruwan ne kimanin makonni uku da suka wuce bisa bukatar wani kamfanin zuba jari na yankin Caribbean.
Kamfanin dai yana neman kasar Argentina ne ta biya shi wasu kudade da yake bin ta bayan ta ki biyan bashin da ke kan ta shekaru goma da suka wuce.
Ivory Coast ta sake bude filayen jiragenta ga Ghana
An tantance 'yan takarar shugabancin Ghana